Michael Thomas Martin

**Michael Thomas Martin** (født 1961) er en amerikansk ordensgeistlig og katolsk biskop av Charlotte i Sør-Carolina.
## Liv og virke
### Prest

Michael T. Martin sluttet seg til minorittene (fransiskanerkonventualene) og tok novisiatet i Ellicott City i Maryland, og avla sine evige løfter den 2. august 1985. Han studerte filosofi ved Saint Hyacinth College and Seminary i Granby, og teologi ved det pavelige teologiske fakultetet i *San Bonaventura*, minorittenes ordenshøyskole i Roma. Den 10. juni 1989 ble han presteviet i St. Casimirs kirke i Baltimore av byens hjelpebiskop John Huston Ricard.

Etter ordinasjonen var han lærer og opptaksansvarlig ved Saint Francis High School i Athol Springs i delstaten New York, frem til 1996. I løpet av denne tiden studerte han også ved Boston College og tok en *Master of Education* i 1993. Fra 1996 til 2001 var han rektor og deretter president for *Archbishop Curley High School* i Baltimore frem til 2010. Fra 2010 til 2022 var han direktør for Duke Catholic Center i Durham. 

Fra 2022 var han pastor i *Saint Philip Benizi* menighet i Jonesboro.

### Biskop av Charlotte

Pave Frans utnevnte ham til biskop av Charlotte den 9. april 2024. Erkebiskopen av Atlanta, Gregory John Hartmayer, ordinerte ham til biskop den 29. mai 2024 i St. Mark's Church i Huntersville. Medkonsekrerende var den apostoliske nuntius til USA, kardinal Christophe Pierre, og hans forgjenger i Charlotte, Peter Joseph Jugis.

Med Martins utnevnelse ble fransiskanerkonventualene det mest representerte ordensfellesskap blant aktive biskoper i USA. Andre fransiskanerkonventualer er den erkebiskop som ordinerte ham, og biskop John Eric Stowe av Lexington i Kentucky.

I mai 2025 utløste biskop Michael Martin kontrovers ved å begrense feiringen av den tridentinske messe fra de fire foregående sognekirkene de var tillatt i, til bare ett kapell i bispedømmet, i samsvar med pave Frans' *motu proprio* *[[Traditionis custodes]]*. Samtidig viste lekkede dokumenter fra Charlotte bispedømme planer om å begrense, blant annet, kneling for å motta nattverden, bruk av latin i liturgien, liturgiske klesdrakter i romersk stil og presters privarte påkledningsbønner i sakristiet.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Paul John Hallinan (1911–1968) *1958
* Kardinal Joseph Louis Bernardin (1928–1996) *1966
* Erkebiskop Wilton Daniel Gregory (1947–) *1983
* Erkebiskop Gregory John Hartmayer O.F.M.Conv. (1951–) *2011
* Biskop *Michael Thomas Martin* O.F.M.Conv. (1961–) *2024

## Referanser